CELEX: 32013D0345
Language: sk
Date: 2013-07-01 00:00:00
Title: 2013/345/EÚ: Rozhodnutie Rady z  1. júla 2013 , ktorým sa mení rokovací poriadok Rady

2.7.2013   
            
            
               SK
            
            
               Úradný vestník Európskej únie
            
            
               L 183/11
            
         ROZHODNUTIE RADY
   z 1. júla 2013,
   ktorým sa mení rokovací poriadok Rady
   (2013/345/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 240 ods. 3,
   keďže:
   
               (1)
            
            
               Článok 3 ods. 3 prvý a štvrtý pododsek Protokolu (č. 36) o prechodných ustanoveniach pripojeného k zmluvám stanovuje, že do 31. októbra 2014 sa pri prijímaní aktu Rady kvalifikovanou väčšinou musí overiť, pokiaľ člen Rady o to požiada, či členské štáty tvoriace kvalifikovanú väčšinu zastupujú najmenej 62 % celkového počtu obyvateľstva Únie.
            
         
               (2)
            
            
               Tento percentuálny podiel sa vypočíta na základe číselných údajov o počte obyvateľstva uvedených v článku 1 prílohy III k rokovaciemu poriadku Rady (1) (ďalej len „rokovací poriadok“).
            
         
               (3)
            
            
               Rada 14. januára 2013 prijala rozhodnutie 2013/37/EÚ (2), ktorým sa mení rokovací poriadok, s cieľom aktualizovať údaje v článku 1 prílohy III k rokovaciemu poriadku s účinnosťou od 1. januára 2013, ako sa to vyžaduje v článku 2 ods. 2 uvedenej prílohy.
            
         
               (4)
            
            
               V nadväznosti na pristúpenie Chorvátskej republiky k Únii by sa príloha III k rokovaciemu poriadku mala zmeniť, aby sa zohľadnilo jej obyvateľstvo,
            
         PRIJALA TOTO ROZHODNUTIE:
   Článok 1
   Tabuľka v článku 1 prílohy III k rokovaciemu poriadku sa týmto mení takto:
   
               (1)
            
            
               po položke týkajúcej sa Írska sa vkladá táto nová položka:
               
                           „Chorvátsko
                        
                        
                           4 398,2“;
                        
                     
         
               (2)
            
            
               položka s názvom „Celkom“ sa nahrádza touto položkou:
               
                           „Celkom
                        
                        
                           508 077,9“;
                        
                     
         
               (3)
            
            
               položka s názvom „Prah (62 %)“ sa nahrádza touto položkou:
               
                           „Prah (62 %)
                        
                        
                           315 008,3“.
                        
                     
         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. júla 2013.
   
      V Bruseli 1. júla 2013
      
         
            Za Radu
         
         
            predseda
         
         L. LINKEVIČIUS
      
   
   
      (1)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).
   
      (2)  Ú. v. EÚ L 16, 19.1.2013, s. 16.